На основу члана 7. и члана 16. Закона о путевима („Сл. гласник РС“, број: 41/2018 и 95/2018), члана 32. Закона о локалној самоуправи („Сл. гласник РС“, број: 129/2007, 83/2014-др. закон и 101/2016-др. закон, 47/2018 и 111/2021-др. закон) и члана 40. Статута Општине Кладово („Сл. лист Општине Кладово“, бр. 7/2019), Скупштина Oпштине Кладово, на седници одржаној дана 16.12.2022. године, доноси:
ОДЛУКУ

О ПРЕСТАНКУ ФУНКЦИЈЕ НЕКАТЕГОРИСАНОГ ПУТА
Члан 1.
Овом одлуком утврђује се престанак функције некатегорисаног пута на:
· делу површине 0.00,30ха од кп.бр. 3169/1, потес „Село“, земљиште под зградом и другим објектом површине 1.43,45ха, на ком делу је изграђен некатегорисани пут, земљиште под делом зграде површине 0.00,04ха, земљиште под делом зграде површине 0.00,06ха, остало вештачки створено неплодно земљиште површине 0.00,87ха, остало вештачки створено неплодно земљиште површине 0.00,40ха, остало вештачки створено неплодно земљиште површине 0.00,66ха, остало вештачки створено неплодно земљиште површине 0.00,75ха и остало вештачки створено неплодно земљиште површине 0.00,53ха, све земљиште у грађевинском подручју укупне површине 1.46,76ха у јавној својини Општине Кладово, уписано у Листу непокретности број 102, КО Велесница,

и то на месту где се наведени део граничи са кп.бр. 1071, КО Велесница.
Члан 2.
Ова одлука ступа на снагу осмог дана од дана објављивања у „Службеном листу Општине Кладово“.

